Said Seyidov. Said Yusupovich Seyidov ( ; ; 1962-yil 22-yanvarda tugʻilgan) — turkman futbol murabbiyi, sobiq sovet futbolchisi. „Ahal“ klubining hozirgi bosh murabbiyi. Futbolchilik faoliyati. Seyidov Ashxobodda tugʻilgan. Faoliyatini Ashxobodning „Kolxozchi“ klubida boshlagan. Keyinchalik u Oʻzbekiston SSRning „Zvezda Jizzax“ klubida, shuningdek, Turkmaniston SSRning „Kopetdag“, „Ahal“, „Nebitchi“, „Nisa“ va „Turan“ klublarida oʻynagan. Futboldagi faoliyatining koʻp qismini yarim himoyachi sifatida oʻynagan. Murabbiylik faoliyati. 1996-1998-yillarda Buzmeyin FK bosh murabbiyi boʻlgan. 1999-2000-yillarda „Galkan Ashxobod“ klubida katta murabbiy boʻlib ishlagan. 2000-2004-yillarda „Nisa Ashxobod“ klubida katta murabbiy bo‘lgan. 2002-yilda Turkmaniston yoshlar terma jamoasida katta murabbiy sifatida ishlagan. 2003-2004-yillarda Turkmaniston milliy terma jamoasida katta murabbiy sifatida faoliyat olib borgan. Xitoyda bo‘lib o‘tgan Osiyo chempionati final bosqichiga chiqqani uchun Turkmanistonda xizmat ko‘rsatgan futbol murabbiyi unvoni bilan taqdirlangan. 2005-2006-yillarda Namanganning „Navbahor“ klubida (O‘zbekiston) murabbiy bo‘lib ishlagan. 2006-yil — „Shoʻrtan“ FK (Gʻuzor, Oʻzbekiston) — murabbiy. 2007—2010-yillar „Mashʼal“ FK akademiyasi (Muborak, O‘zbekiston) — bosh murabbiy. 2010-yil — „Nasaf“ FK (Qarshi, Oʻzbekiston) — o‘rinbosarlar jamoasi murabbiyi. 2011-2012-yillar „Shoʻrtan“ (Gʻuzor, Oʻzbekiston) — katta murabbiy. 2014-yil „Buxoro“ klubi (Oʻzbekiston) — bosh murabbiy vazifasini bajaruvchi. To‘rt yil davomida 2015-2019-yillar oraligʻida „Köpetdag Ashxobod FK“ bosh murabbiyi sifatida ishlagan. Ishning birinchi yilidayoq jamoa Turkmaniston Birinchi ligasida g‘olib chiqdi va Yoqari Ligada o‘ynash huquqini qo‘lga kiritdi. Uning boshchiligida „Kopetdag“ 2018-yilgi Turkmaniston kubogini qo‘lga kiritdi. 2019-yilning 6-avgustida Seyidov „Ashxobod“ klubi bosh murabbiyi etib tayinlandi. 2020-yilning iyul oyida u o‘zaro kelishuvga koʻra klubni tark etdi. 2020-yilning 19-avgustida u Yoqari Liga klubi FC Ahal bilan shartnoma imzoladi. 2022-yil 31-mart kuni Seyidov Turkmaniston terma jamoasini boshqardi.